Un total de 3467 escolars d'entre 6 i 14 anys participen en les eleccions del Consell de Xiquets i Xiquetes d'Alaquàs
11/05/2006 10:37:00

# Un total de 3467 escolars d'entre 6 i 14 anys participen en les eleccions del Consell de Xiquets i Xiquetes d'Alaquàs

*   11/05/2006 10:37:00
*   [Imprimir](#)
*   Compartir
*    https://www.alaquas.org/documento.asp?id\_do=9818

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9818%2F1&title=Ajuntament%20d%27Alaqu%C3%A0s.%20Prensa.Un%20total%20de%203467%20escolars%20d%27entre%206%20i%2014%20anys%20participen%20en%20les%20eleccions%20del%20Consell%20de%20Xiquets%20i%20Xiquetes%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9818/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9818/9818_Form_4.jpg)](https://www.alaquas.org/ficheros/documentos/2006/2/9818/9818_Form_10.jpg "<a href='https://www.alaquas.org/ficheros/documentos/2006/2/9818/9818_Form_10.jpg' target=_blank><i class='fa fa-external-link' aria-hidden='true'></i>.Un total de 3467 escolars d'entre 6 i 14 anys participen en les eleccions del Consell de Xiquets i Xiquetes d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9818&idioma=1&autotraduce=0)

Vint-i-dos xiquetes i xiquetes formaran part d'aquest organisme composat per alumnes de tots els centres escolars d'Alaquàs mitjançant el qual els més joves de la ciutat també poden participar i intervindre en els assumptes municipals

El Consell de Xiquets i Xiquetes d'Alaquàs va nàixer l'any 2002 amb l'objectiu de dotar els i les més joves de la ciutat d'un marc per a expressar les seues preocupacions aportant valoracions, propostes i suggeriments per tal de contribuir en la construcció, desenvolupament i millora d'Alaquàs. L'experiència positiva d'aquesta primera edició ha permés la convocatòria d'un segon Consell format per vint-i-dos xiquets i xiquetes d'entre 6 i 14 anys, representants dels centres escolars del municipi, i presidit per l'Alcalde d'Alaquàs, Jorge Alarte.

A les 9:30 hores del matí del passat dimecres 10 de maig es van obrir les vuit meses electorals al Centre Cultural l'Olivar d'Alaquàs. L'alumnat de primària i secundària dels col·legis i instituts de secundària de la ciutat van votar al llarg del dia als seus candidats prèviament elegits en cadascun dels centres escolars, com en qualsevol procés democràtic. L'Alcalde d'Alaquàs va acompanyar també els i les escolars en aquestes votacions populars, visitant el recinte per tal de saludar els i les candidats a les eleccions i animar els i les escolars a participar d'aquest Consell.

Un total de 3.467 escolars han participat en aquesta votació popular, iniciativa que suposa sobretot un exemple de democràcia i ciutadania i que vol ensenyar els xiquets i les xiquetes els valors de la tolerància, el respecte i la llibertat d'expressió. Els resultats es van conèixer a partir de les 20 hores de la vesprada.

El Consell, que realitzarà una sessió ordinària cada dos mesos, informarà i assessorarà l'Ajuntament d'Alaquàs sobre les inquietuds i les necessitats de la infància, realitzant, així, les seues propostes d'actuació i plantejant suggeriments i idees que els permetran participar i intervindre en els assumptes municipals.

Des de l'Ajuntament d'Alaquàs, conscients dels drets a la llibertat d'expressió i a la participació que s'arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als i les infants. De fet, en aquests primers quatre anys de funcionament del Consell, el Consistori s'ha fet ressò de les preocupacions dels més joves de la ciutat materialitzant-les en l'execució de diferents projectes, a proposta del Consell de Xiquets i Xiquetes, com ara la creació d'una pista de patinatge al parc de la Sequieta, la celebració del Dia sense cotxe o l'augment de la il·luminació en parcs i alberedes. Altres de les aportacions més importants dels xiquets i xiquetes ha estat la seua participació en el projecte del parc del Dijous i més concretament en la posada en marxa d'horts escolars, en l'organització de les festes del poble, en la creació de nous espais verds com el parc de la Senyera o en la dotació de més fonts als parcs públics, taquilles a la biblioteca municipal i en la millora de les instal·lacions dels col·legis. El Consell ha realitzat també en aquests anys el I Fòrum Ciutadà Infantil.